Document ID: /fineweb-2-swissfilter-quality_10-filterrobots/filtered/01798.jsonl.gz/399

Cherus Gälti
Zum erschte Mol hän mer am Cherus Gälti dörfe mitwirke. Bi prachtvollem Sunneschin sin mer durch s Dorf marschiert und im Käsperli nomol e bits Fasnachtsstimmig könne gho ufläbe. Unseri Fründe vo dr Brauerei Kraftstoff hen uns kurz vor unserem erschte Uftritt mit emne köschtiligge Hopfesmoothie versorgt, dass mer au Vollgas könne geh.
Uf dr Bühni 2 hän mer am halb 8ti grad noch de «Noote Heuer» e paar Stückli dörfe zum Beschte ghä. Im Aschluss hets e längeri Pause ghä bevor mer denn vom Dominic Heller uf dr Hauptbühni akündigt worde sin. Und denn isch s Fescht erscht richtig los gange! S’Bublikum isch mit uns mitgschwankt und het sich mitrisse lo vo unserne Stüggli – e waahnsinnstolli Stimmig.
E grosses Danggeschön an d Organisatore vo dem super Alass und hoffentlich bis im 2020!
Mehr Informatione zur Brauerei Kraftstoff und zum Cherus Gälti findet der do:
Brauerei Kraftstoff: Cherus Gälti: